Projektas

LIETUVOS RESPUBLIKOS VYRIAUSYBĖ

NUTARIMAS

dĖL LIETUVOS rESPUBLIKOS VYRIAUSYBĖS 2007 M. LIEPOS 4 D. NUTARIMO
nR. 758 „DĖL sprendimo investuoti valstybės ir savivaldybių turtą priėmimo TVARKOS APRAŠO PATVIRTINIMO“ PAKEITIMO

2018 m. d. Nr.
Vilnius

Lietuvos Respublikos Vyriausybė nutaria:

1.	Pakeisti Sprendimo investuoti valstybės ir savivaldybių turtą priėmimo tvarkos aprašą, patvirtintą Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“:

1.1. Pakeisti 9.3 papunktį ir jį išdėstyti taip:

,,9.3. perduodamo turto vertinimo ataskaita, atitinkanti Lietuvos Respublikos turto ir verslo pagrindų įstatymo nustatytus reikalavimus;“.

1.2. Pakeisti 9.4 papunktį ir jį išdėstyti taip:

,,9.4. subjekto, į kurį ketinama investuoti, paskutinio ataskaitinio laikotarpio finansinių ataskaitų rinkinys ir veiklos ataskaita arba metinis pranešimas, kaip nustatyta subjekto veiklą reglamentuojančiuose teisės aktuose;“.

1.3. Pakeisti 10 punktą ir jį išdėstyti taip:

,,10. Prie pasiūlymo dėl sprendimo investuoti valstybės turtą priėmimo didinant valstybinės aukštosios mokyklos ar valstybinės profesinio mokymo įstaigos dalininkų kapitalą, siūlant investuoti valstybei nuosavybės teise priklausantį, valstybinės aukštosios mokyklos ar valstybinės profesinio mokymo įstaigos patikėjimo teise pagal patikėjimo sutartį valdomą nekilnojamąjį turtą, kai nurodoma, kad šio turto investavimo tikslas – jį parduoti, papildomai pridedama:

10.1. investicijų projektas, kuriam įgyvendinti bus naudojamos pajamos iš investuoto ir parduoti numatomo turto; investicijų projekte turi būti nurodyta: projekto tikslas ir galutinis rezultatas; projekto sąnaudų ir kaštų analizė; kapitalo investicijų poreikis; naujo turto (jeigu jis bus sukurtas ar įgytas) išlaikymo, įrengimo ir priežiūros išlaidos; išnagrinėti ir pagrįsti projekto įgyvendinimo būdai ir finansavimo šaltiniai; pagrįstas pasirinktas projekto įgyvendinimo būdas; įvertintos projekto finansavimo rizikos ir papildomų lėšų, jeigu jų prireiktų, šaltiniai;

10.2. centralizuotai valdomo valstybės turto valdytojo išvada, kurioje būtų nurodyta, ar investuojamo ir numatomo parduoti valstybės nekilnojamojo turto nereikia kitoms valstybės institucijoms ar įstaigoms jų funkcijoms atlikti;

10.3. valstybinės aukštosios mokyklos tarybos ar valstybinės profesinio mokymo įstaigos vadovo sprendimas pasiekti investicijų projekte nustatytus tikslus ir prisiimti investicijų projekto finansavimo riziką.“

2. Šis nutarimas, išskyrus 1.1 papunktį, įsigalioja 2019 m. sausio 1 dieną.

Ministras Pirmininkas

Ūkio ministras